
Koha-aadressi määramine
(Raudtee tn 5)
1. Asjaolud ja menetluse käik
Ruumiandmete seaduse kohaselt antakse maaüksustele lähiaadressid juurdepääsu omava liikluspinna nime järgi, millele lisatakse numberlisand.
Koha-aadress peab tagama objekti leidmise geograafilises ruumis ning olema kooskõlas aadressiandmete süsteemiga.

Kuna maaüksus, lähiaadressiga Joala tn 3a (katastritunnus 51105:004:0077) ei oma ligipääsu Joala tänavalt vaid asub Raudtee tänava ääres, siis määratakse loogilisuse mõttes kinnistule uus aadress – Raudtee tn 5.

Seoses sellega viib Narva Linnavalitsus läbi koha-aadressi korrastamise menetluse, millega korrastatakse koha-aadress. 

Kõnesoleva krundi omanikku teavitati aadressi muutmisest e-posti teel (25.06.2015, e-kiri), millele on telefoni teel saadud kirja kättesaamise kohta kinnitus. Nimetatud tähtajaks arvamusi ja vastuväiteid ei esitatud.  

2. Õiguslikud alused
2.1 Ruumiandmete seaduse § 54 lõike 1 kohaselt on on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maaüksusele katastritunnusega 51105:004:0077 aadress Narva linn, Raudtee tn 5. 

4. Rakendussätted
4.1  Korraldus jõustub teatavakstegemisest.
4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

